**27. sz. előterjesztés**

**Egyszerű szótöbbség**

**Előterjesztés Fácánkert Község Önkormányzata Képviselő-testületének 2022. május 4.-i ülése III. napirendi pontjához:**

**Döntés Családsegítő Központ informatikai rendszerének fejlesztéséről**

**Előadó:** Orbán Zsolt polgármester

**Tisztelt Képviselő-testület!**

Előzetes felmérések alapján világossá vált, hogy a Családsegítő Központ telephelyein a munkavégzésre használt számítógépek 98%-a nem rendelkezik korszerű Operációs rendszerrel (Microsoft Windows), Irodai programcsomaggal (Microsoft Office), valamint vírusvédelmi rendszerrel sem. A jelenleg futó szoftveren keresztül harmadik fél által lehetőség van információkhoz, adatokhoz, és jelszavakhoz hozzáférni.

Az informatikai eszközön nagy része elavult, 15-20 éves konstrukció. Ezen eszközök nagyban hátráltatják a mindennapi számítógépes munkavégzést, valamint egy esetleges meghibásodás esetén az alkatrész utánpótlás sem megoldott.

A rendszeres informatikai karbantartás jelenleg nem megoldott.

A fenti problémákra tekintettel a Családsegítő Központ telephelyein elvégzendő informatikai korszerűsítés mielőbbi kivitelezése érdekében indikatív árajánlat bekérésére került sor, mely alapján a beszerzési eljárás becsült költsége nettó 7.002.020,-Ft. A beszerzés finanszírozási összegének Fácánkert Községre eső része az önkormányzat 2022. évi költségvetése tervezése során nem került elkülönítésre, így a soron következő költségvetés módosítás alkalmával szükséges annak költségvetésbe történő beépítése. Fácánkert Községre eső önrész becsült összege bruttó: 234.387,-Ft.

Az indikatív árajánlat az előterjesztés mellékletét képezi.

Kérem a Tisztelt Képviselő-testületet az előterjesztés megtárgyalására és az alábbi határozati javaslat elfogadására.

**Határozati javaslat:**

**Fácánkert Község Önkormányzata Képviselő-testületének /2022. (V.4.) önkormányzati határozata a Családsegítő Központ informatikai rendszerének fejlesztéséről:**

1. Fácánkert Község Önkormányzatának Képviselő-testülete a Családsegítő Központ telephelyeinek informatikai rendszerének állapotáról szóló tájékoztatót megismerte, a szükséges beszerzések és fejlesztések megvalósításával egyetért, és hozzájárulását adja a beszerzési eljárás megindításához.
2. A Képviselő-testület az 1. pontban foglaltak megvalósítása érdekében a beszerzési eljárás becsült költségének Fácánkert Községre eső részét - bruttó 234.387,- Ft összeget - a 2022. évi költségvetése felhalmozási célú tartaléka terhére biztosítja.

3.) A Képviselő-testület felkéri Ezerné dr. Huber Éva jegyzőt, hogy hogy gondoskodjon e döntés költségvetésbe történő beépítéséről.

**Felelős:** Ezerné dr. Huber Éva jegyző (a 3. pontban foglaltakért)

**Határidő:** soron következő költségvetés-módosítás

**Tolna, 2022. május 2.**

**Orbán Zsolt sk.**

**polgármester**

**A kiadmány hiteléül:**

**Az előterjesztést készítette:** Feri Lívia titkársági ügyintéző

**A napirendhez meghívottak köre:** -